Kombinácia liekov Uniflox, Concor5 a Coprenesa 4mg
Kombinácie uniflox a concor5 coprenesa 4mg
Dobrý deň,
ďakujeme za prejavenú dôveru.
Medzi liekmi Concor a Co-Prenessa bola pozorovaná klinicky stredne závažná interakcia v dôsledku ktorej sa môže zosilniť hypotenzívny účinok. Uvedený účinok však v praxi môže byť aj žiadúci. V prípade spoločného užívania je treba pravidelne sledovať krvný tlak a zároveň hladinu kália (draslíka) v krvi, ktorá môže byť taktiež ovplyvnená.
Vzhľadom na lokálne pôsobenie lieku Uniflox sa negatívne ovplyvnenie účinnosti liekov Concor a Co-Prenessa nepredpokladá.
Prajem pekný zvyšok dňa.
S pozdravom
PharmDr. Veronika Kiabová